Det var en ren fornøjelse at bo hos Sarka. Et rigtigt flot værelse i et ganske hyggeligt kvarter af Prag. Tæt nok på centrum til at det var nemt og hurtigt at komme frem og tilbage, og tilpas ude af centrum til at der var ro om natten. Bygningen er af sten hvilket gav en meget behagelig temperatur også på de helt varme dage. Toilet på gangen og bad kun adskilt af et forhæng til soveværelset. Rigtig fint hvis man rejser som par eller meget gode venner.
Sarka var super sød og enormt hjælpsom, hun havde endda købt lidt mad til da vi ankom, og var generelt nem at få fat på. Meget anbefalelsesværdigt.